钦定古今图书集成/理学汇编/学行典/第062卷 > 书经 > 《周官》
## 钦定古今图书集成/理学汇编/学行典/第062卷 > 书经 > 《周官》

功崇惟志，业广惟勤。

〈蔡传〉吕氏曰：“功者，业之成也；业者，功之积也。崇其功者存乎志，广其业者存乎勤，勤由志而生，志待勤而遂。”〈大全〉陈氏大猷曰：事之所成为功，职之所务为业，如士业于学，“《学》《问》《思》辨”，皆学业，至于道充德。“则学之功成矣。”农业于田，播耨“耘耔”皆农业，至收获有秋，则农功成矣。功之高卑，由立志之高下。欲功之高，立志固贵乎高，然必勤以广业，则职业日勉日高，其基立而其高成也。否则，事业以怠惰而狭小，如筑台然，安有基狭而台高者？虽有此志，难克遂矣。